****

**รายงานการประชุมเกษตรอำเภอ สำนักงานเกษตรจังหวัดแพร่ (Monthly Meeting : MM)**

**ครั้งที่ 1/2565 ประจำเดือนตุลาคม 2565**

**ณ ห้องประชุมสำนักงานเกษตรจังหวัดแพร่**

**วันที่ 29 ตุลาคม 2564**

**\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าประชุม**

1. นายประภาส สานอูป เกษตรจังหวัดแพร่

2. นายสมเกียรติ ทะฤาษี หัวหน้ากลุ่มอารักขาพืช

3. นางอุมาวลี ใจเอื้อ หัวหน้ากลุ่มส่งเสริมและพัฒนาเกษตรกร

4. นางพนัชกร จันทร์ทวี หัวหน้ากลุ่มยุทธศาสตร์และสารสนเทศ

5. นางสาวกรณ์สิรี อภิสิริรัชฏ์ หัวหน้ากลุ่มส่งเสริมและพัฒนาการผลิต

6. นางกัญจนา สอนอุ่น หัวหน้าฝ่ายบริหารทั่วไป

7. นายเรืองกิตต์ พันธุ์เลิศเมธี เกษตรอำเภอเมืองแพร่

8. นายศุภมิตร อินต๊ะ เกษตรอำเภอสูงเม่น รักษาราชการแทนเกษตรอำเภอเด่นชัย

9. นายภูเบศ สิริธราพงศ์ เกษตรอำเภอร้องกวาง

10. นางหนึ่งฤทัย กองนำ เกษตรอำเภอสอง รักษาราชการแทนเกษตรอำเภอสูงเม่น

11. นายสำรวย ปัทม์ธรรม เกษตรอำเภอลอง รักษาราชการแทนเกษตรอำเภอสอง

12. นายธเนศพล วงศ์เจริญ เกษตรอำเภอวังชิ้น รักษาราชการแทนเกษตรอำเภอหนองม่วงไข่

13. นางจรรฎา ดีปาละ นักวิชาการส่งเสริมการเกษตรชำนาญการพิเศษ รักษาราชการแทน  
 เกษตรอำเภอลอง

14. นางสาวนงเยาว์ แก้ววิเศษ นักวิชาการส่งเสริมการเกษตรชำนาญการ รักษาราชการแทน  
 เกษตรอำเภอวังชิ้น

**ผู้เข้าร่วมประชุม**

1. นายตุลย์ แก่นหอม นักวิชาการส่งเสริมการเกษตรชำนาญการ

2. นางสาวอัจฉราวรรณ สันป่าเป้า นักวิชาการส่งเสริมการเกษตรปฏิบัติการ

3. นางสาวแพงมณี ขัดนันตา นักวิชาการส่งเสริมการเกษตรปฏิบัติการ

4. นางแววตา โสภารัตนากูล เจ้าพนักงานการเงินและบัญชีชำนาญงาน

5. ว่าที่ร้อยตรีหญิงกีรติกา กันทาหาญ เจ้าพนักงานธุรการ

**เริ่มประชุมเวลา 09.00 น.**

**ระเบียบวาระที่ 1 วาระประธานแจ้งให้ทราบ** นายประภาส สานอูป เกษตรจังหวัดแพร่ แจ้งวาระดังนี้

**1.1 งานกรมส่งเสริมการเกษตร**

กรมส่งเสริมการเกษตร ได้แจ้งการดำเนินงานโครงการภายใต้แผนฟื้นฟูเศรษฐกิจและสังคมที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 โดยได้แจ้งให้จังหวัดหาเป้าหมายเข้าร่วมโครงการ ได้แก่

1. โครงการ one stop service ระยะที่ 2

2. โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ระยะที่ 2

3. โครงการส่งเสริมการพัฒนาวิสาหกิจชุมชน กลุ่ม/องค์กรเกษตรกร ในการผลิต แปรรูป การทำผลิตภัณฑ์ และท่องเที่ยงเชิงเกษตร

**1.2 งานส่งเสริมการเกษตรภาคเหนือ**

- ไม่มีวาระแจ้ง -

**1.3 เรื่องจากการประชุมหัวหน้าส่วนราชการจังหวัดแพร่**

ตามที่เกษตรจังหวัดแพร่ ได้เข้าร่วมการประชุมกรมการจังหวัดแพร่ หัวหน้าส่วนราชการและหน่วยงานที่เกี่ยวข้อง ครั้งที่ 10/2564 เมื่อวันที่ 28 ตุลาคม 2564 จังหวัดแพร่ มีวาระสำคัญแจ้งในที่ประชุมฯ ดังนี้

**(1) หัวหน้าส่วนราชการ/หน่วยงาน ที่ย้ายมาดำรงตำแหน่งใหม่/ย้ายไปดำรงตำแหน่ง  
ในจังหวัดอื่น**

**ที่ย้ายมาดำรงตำแหน่งใหม่**

**- นายปรีชา โตมี**

ตำแหน่งเดิม : ผู้อำนวยการสำนักงานทรัพยากรธรรมชาติและสิ่งแวดล้อมจังหวัดน่าน

ดำรงตำแหน่ง : ผู้อำนวยการสำนักงานทรัพยากรธรรมชาติและสิ่งแวดล้อมจังหวัดแพร่

**- นายชิดชนก สุขมงคล**

ตำแหน่งเดิม : ผู้อำนวยการสำนักบริหารพื้นที่อนุรักษ์ที่ 15

ดำรงตำแหน่ง : ผู้อำนวยการสำนักบริหารพื้นที่อนุรักษ์ที่ 13

**- นายจีระ ทรงพุฒิ**

ตำแหน่งเดิม : ผู้อำนวยการสำนักจัดการทรัพยากรป่าไม้ที่ 2 (เชียงราย)

ดำรงตำแหน่ง : ผู้อำนวยการสำนักจัดการทรัพยากรป่าไม้ที่ 3 สาขาแพร่

**- นางอารีย์ เหลืองหิรัญ**

ตำแหน่งเดิม : พาณิชย์จังหวัดสมุทรสงคราม

ดำรงตำแหน่ง : พาณิชย์จังหวัดแพร่

**- นายอนันต์ สีแดง**

ตำแหน่งเดิม : ผู้อำนวยการสำนักงาน ททท. สำนักงานนครสวรรค์

ดำรงตำแหน่ง : ผู้อำนวยการสำนักงาน ททท. สำนักงานแพร่

**ย้ายไปดำรงตำแหน่งในจังหวัดอื่น**

**- นางสาวกมลวรรณ นุชัย**

ตำแหน่งเดิม : สหกรณ์จังหวัดแพร่

ดำรงตำแหน่ง : สหกรณ์จังหวัดลำพูน

**- นายพีระวัฒน์ กงบุราณ**

ตำแหน่งเดิม : ผู้อำนวยการการยางแห่งประเทศไทยจังหวัดแพร่

ดำรงตำแหน่ง : ผู้อำนวยการการยางแห่งประเทศไทยจังหวัดนครพนม

**(2) แนวทางการปฏิบัติราชการของจังหวัดแพร่**

1. ดำรงไว้เพื่อชาติ ศาสนา พระมหากษัตริย์

2. ประโยชน์สุขของประชาชน

3. รัก สามัคคีในหน่วยงาน

4. ปฏิบัติงานเชิงรุก (เข้าใจ เข้าถึง พัฒนา)

**(3) การขับเคลื่อนตัวชี้วัดสำคัญ ประจำปีงบประมาณ พ.ศ. 2564 จังหวัดแพร่**

- 12 เป้าหมายร่วม

1. จังหวัดคุณธรรม เทิดทูลสถาบันหลักของชาติ

2. การบริหารงานภาครัฐทันสมัย สะดวก

3. สิ่งแวดล้อม ป่าสมบูรณ์

4. จังหวัดสะอาด

5. เมืองสุขภาวะทุกช่วงวัย

6. เมืองเก่า ส่งเสริมการท่องเที่ยว

7. เมืองสวยงาม มั่นคง ปลอดภัย พลเมืองดี

8. เศรษฐกิจสร้างสรรค์

9. การศึกษา พัฒนากำลังแรงงานมีคุณภาพ

10. การแก้ไขปัญหาปากท้อง ลดความยากจน ดำรงชีพพอเพียง

11. การพัฒนาน้ำเพื่ออุปโภค บริโภค และน้ำเพื่อการเกษตรทั้งระบบ

12. การบริหารจัดการแก้ไขปัญหาสาธารณะภัยและโรคอุบัติใหม่

**(4) ความคืบหน้าในการก่อสร้างศูนย์ราชการจังหวัดแพร่ แห่งใหม่**

คาดว่าจะก่อสร้างแล้วเสร็จในเดือน มีนาคม พ.ศ. 2567

**(5) การจัดพิธีทอดผ้าป่าสมทบทุนโครงการทุนเล่าเรียนหลวงสำหรับพระสงฆ์ไทย ประจำปี 2564**

กำหนดจัดงานในวันที่ 5 พฤศจิกายน 2564 ณ ศาลาพุทธสถาน วัดพระบาทมิ่งเมืองวรวิหาร   
 โดยขอให้ทุกหน่วยงานตั้งกองผ้าป่า เวลา 11.00 น.

**มติที่ประชุม** รับทราบ

**ระเบียบวาระที่ 2 วาระรับรองรายงานการประชุมเกษตรอำเภอ (MM) ประจำเดือนกันยายน 2564 เมื่อวันที่  
29 กันยายน 2564**

**มติที่ประชุม** รับรองรายงานการประชุมฯ

**ระเบียบวาระที่ 3 วาระสืบเนื่อง**

**3.1 ผลการเบิกจ่ายงบประมาณ ปี 2564 (ฝ่ายบริหารทั่วไป)**

(1) งบประมาณปกติ (งบกรมส่งเสริมการเกษตร) ประจำปีงบประมาณ พ.ศ. 2565 ทางระบบสารสนเทศกองคลัง ณ วันที่ 25 ตุลาคม 2565 ได้รับการจัดสรรงบประมาณ 6,451,022 บาท ผลการเบิกจ่าย 215,305 บาท คิดเป็นร้อยละ 3.34 ซึ่งเป็นผลการเบิกจ่ายงบบุคลากร พนักงานราชการ ส่วนงบดำเนินงานยังไม่มีการเบิกจ่าย เนื่องจากอยู่ในระหว่างการจัดสรรงบประมาณ

**มติที่ประชุม** รับทราบ

**ระเบียบวาระที่ 4 วาระเพื่อทราบ**

**4.1 ฝ่ายบริหารงานทั่วไป** นางกัญจนา สอนอุ่น หัวหน้าฝ่ายบริหารทั่วไป แจ้งวาระดังนี้

**4.1.1 งานบริหารบุคคล**

(1) คำสั่งจังหวัดแพร่ ที่ 3019/2564 ลงวันที่ 4 ตุลาคม 2564 เรื่อง แต่งตั้งข้าราชการรักษาการแทน จำนวน 6 ราย ให้มีผลตั้งแต่วันที่มีคำสั่งฯ ได้แก่

1) นายศุภมิตร อินต๊ะ ตำแหน่ง เกษตรอำเภอสูงเม่น ให้รักษาราชการแทนเกษตรอำเภอเด่นชัย

2) นางหนึ่งฤทัย กองนำ ตำแหน่ง เกษตรอำเภอสอง ให้รักษาราชการแทนเกษตรอำเภอสูงเม่น

3) นายธเนศพล วงศ์เจริญ ตำแหน่ง เกษตรอำเภอวังชิ้น ให้รักษาราชการแทนเกษตรอำเภอหนองม่วงไข่

4) นายสำรวย ปัทม์ธรรม ตำแหน่ง เกษตรอำเภอลอง ให้รักษาราชการแทนเกษตรอำเภอสอง

5) นางจรรฎา ดีปาละ ตำแหน่ง นักวิชาการส่งเสริมการเกษตรชำนาญการพิเศษ สำนักงานเกษตรอำเภอลอง ให้รักษาราชการแทนเกษตรอำเภอลอง

6) นางสาวนงเยาว์ แก้ววิเศษ ตำแหน่ง นักวิชาการส่งเสริมการเกษตรชำนาญการ  
กลุ่มยุทธศาสตร์และสารสนเทศ สำนักงานเกษตรจังหวัดแพร่ ให้รักษาราชการแทนเกษตรอำเภอวังชิ้น

(2) คำสั่งจังหวัดแพร่ ที่ 3123/2564 ลงวันที่ 15 ตุลาคม 2564 เรื่อง ย้ายข้าราชการ (ย้ายภายในหน่วยงาน ระดับผู้ปฏิบัติ) จำนวน 5 ราย ให้มีผลตั้งแต่วันที่มีคำสั่งฯ ได้แก่

1) นางสาวอัจฉราวรรณ สันป่าเป้า ตำแหน่ง นักวิชาการส่งเสริมการเกษตรปฏิบัติการ สำนักงานเกษตรอำเภอเมืองแพร่ ให้ย้ายไปดำรงตำแหน่ง นักวิชาการส่งเสริมการเกษตรปฏิบัติการ กลุ่มยุทธศาสตร์และสารสนเทศ สำนักงานเกษตรจังหวัดแพร่

2) นางสาวจันทนา ปันทะนันท์ ตำแหน่ง นักวิชาการส่งเสริมการเกษตรปฏิบัติการ สำนักงานเกษตรอำเภอสอง ให้ย้ายไปดำรงตำแหน่ง นักวิชาการส่งเสริมการเกษตรปฏิบัติการ สำนักงานเกษตรอำเภอเด่นชัย


3) นายอนุสรณ์ คำต้น ตำแหน่ง นักวิชาการส่งเสริมการเกษตรปฏิบัติการ สำนักงานเกษตรอำเภอสอง ให้ย้ายไปดำรงตำแหน่ง นักวิชาการส่งเสริมการเกษตรปฏิบัติการ สำนักงานเกษตรอำเภอเมืองแพร่

4) นายตุลย์ แก่นหอม ตำแหน่ง นักวิชาการส่งเสริมการเกษตรชำนาญการ กลุ่มยุทธศาสตร์และสารสนเทศ สำนักงานเกษตรจังหวัดแพร่ ให้ย้ายไปดำรงตำแหน่ง นักวิชาการส่งเสริมการเกษตรชำนาญการ กลุ่มส่งเสริมและพัฒนาการผลิต สำนักงานเกษตรจังหวัดแพร่

5) นางสาวแพงมณี ขัดนันตา ตำแหน่ง นักวิชาการส่งเสริมการเกษตรปฏิบัติการ กลุ่มส่งเสริมและพัฒนาการผลิต สำนักงานเกษตรจังหวัดแพร่ ให้ย้ายไปดำรงตำแหน่ง นักวิชาการส่งเสริมการเกษตรปฏิบัติการ กลุ่มยุทธศาสตร์และสารสนเทศ สำนักงานเกษตรจังหวัดแพร่

**มติที่ประชุม** รับทราบ

(3) หนังสือกรมส่งเสริมการเกษตร ด่วนที่สุด ที่ กษ 1002/ว 1691 ลงวันที่ 27 ตุลาคม 2564 เรื่อง ย้ายข้าราชการข้ามหน่วยงานในตำแหน่งผู้ปฏิบัติที่ไม่ได้ปฏิบัติหน้าที่ทางการบริหาร รอบที่ 2 ปี 2564   
โดยให้ผู้มีความประสงค์ขอย้าย ดำเนินการจัดทำคำร้องขอย้ายตำแหน่งว่างในระบบ hrd.doae.go.th ไม่เกิน   
3 ตำแหน่ง และแบบฟอร์มคำร้องขอย้ายฯ ในตำแหน่งหน่วยงานที่ไม่ปรากฏตำแหน่งว่าง 3 ตำแหน่ง รวมไม่เกิน   
6 ตำแหน่ง โดยกรมส่งเสริมการเกษตรกำหนดให้ผู้มีความประสงค์ขอย้ายยื่นคำร้องได้ 1 ครั้งต่อปี มีผลในการพิจารณา 2 รอบ คือรอบเดือนตุลาคม และรอบเดือนเมษายน หากข้าราชการใดไม่ได้รับการพิจารณาให้ย้าย   
ให้คำร้องนั้นเป็นอันยกเลิก โดยให้ผู้มีความประสงค์ขอย้าย ส่งแบบคำร้องขอย้ายให้สำนักงานเกษตรจังหวัดแพร่ภายในวันที่ 4 พฤศจิกายน 2564



**มติที่ประชุม** รับทราบ

**4.2 กลุ่มส่งเสริมและพัฒนาการผลิต** นางสาวกรณ์สิรี อภิสิริรัชฏ์ หัวหน้ากลุ่มส่งเสริมและพัฒนาการผลิต แจ้งวาระดังนี้

**4.2.1 โครงการระบบส่งเสริมการเกษตรแบบแปลงใหญ่**

(1) โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ระยะที่ 2 ตามหนังสือกรมส่งเสริมการเกษตร ด่วนที่สุด ที่ กษ 1011/ว 1690 ลงวันที่ 27 ตุลาคม 2564 เรื่อง การสำรวจเสนอความต้องการโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ระยะที่ 2 โดยกรมส่งเสริมการเกษตร แจ้งให้ดำเนินการสำรวจกลุ่มแปลงใหญ่ ปี 2559 – 2564 ที่ไม่เคยร่วมโครงการฯ ในระยะที่ 1 (ปี 2564) เพื่อร่วมโครงการในระยะที่ 2 ซึ่งสำนักงานเกษตรจังหวัดแพร่ ต้องส่งหนังสือแจ้งผลการสำรวจฯพร้อมแบบฟอร์มเสนอโครงการฯ ที่ผ่านความเห็นชอบของคณะกรรมการ CoO ระดับจังหวัด ส่งให้กรมส่งเสริมการเกษตร ภายในวันที่ 5 พฤศจิกายน 2564 และบันทึกข้อมูลแบบเสนอโครงการฯ ลงในระบบ cofarm.doae.go.th/up2 ด้วย

**เงื่อนไขการเข้าร่วมโครงการ**

1. เป็นแปลงใหญ่ที่ผ่านการรับรองให้เป็นแปลงใหญ่ ปี 2559 – 2564 และอยู่ในระบบสารสนเทศ Co-farm.doae.go.th ของกรมส่งเสริมการเกษตร ที่ประสงค์ขอรับการสนับสนุนงบประมาณ   
**แปลงละไม่เกิน 3 ล้านบาท**

2. **เป็นแปลงใหญ่ที่จดทะเบียนวิสาหกิจชุมชน ประเภทนิติบุคคล ตามประมวลกฎหมาย แพ่งและพาณิชย์**

3. แปลงใหญ่ที่ขอรับการสนับสนุนโครงการฯ ต้องไม่ซ้ำซ้อนกับแปลงที่ได้รับการสนับสนุนงบประมาณในโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด และต้องดำเนินกิจกรรมที่ไม่ซ้ำซ้อนกับโครงการอื่นๆ รวมทั้งงบประมาณรายจ่ายประจำปี

4. เป็นกลุ่มแปลงใหญ่ที่มีความเข้มแข็งและผ่านการวิเคราะห์ศักยภาพ 5 ด้าน ตามแนวทางการวิเคราะห์การจัดชั้น เพื่อเป็นฐานในการต่อยอดการพัฒนา ได้แก่

4.1 การรวมกลุ่มเกษตรกร

1) การรวมกลุ่มที่เป็นทางการ ได้แก่ สหกรณ์ กลุ่มเกษตรกร และวิสาหกิจชุมชน

2) การแต่งตั้งคณะกรรมการบริหารแปลงใหญ่

3) การกำหนดบทบาทหน้าที่ของคณะกรรมการบริหารแปลงใหญ่

4) การกำหนดกฎระเบียบกลุ่ม

4.2 การบริหารจัดการ

1) การทำแผนธุรกิจในระดับกลุ่มและรายบุคคล

2) การจัดหาปัจจัยการผลิตและการใช้เครื่องจักรกลร่วมกัน

3) การจัดการเงินทุนและทรัพยากรของกลุ่ม

4.3 ผลการดำเนินงาน

1) การลดต้นทุนการผลิต

2) การเพิ่มผลผลิต

3) การพัฒนาคุณภาพผลผลิต

4) การบริหารจัดการ

5) การเพิ่มช่องทางการตลาด และ/หรือการทำเกษตรพันธะสัญญา

4.4 การนำเทคโนโลยีและนวัตกรรมมาใช้

1) การประสานงานกับหน่วยงานที่เกี่ยวข้องและถ่ายทอดเทคโนโลยีสู่เกษตรกร

2) เกษตรกรได้นำเทคโนโลยี/นวัตกรรมมาปรับใช้

4.5 ความยั่งยืนของกลุ่ม

1) ความเข้มแข็งของกลุ่ม

2) ความสามารถและความพร้อมของผู้จัดการแปลง/ประธานแปลงในการบริหารงาน ในอนาคต

3) มีตลาดซื้อ ขายที่แน่นอน

5. เป็นความต้องการของสมาชิกกลุ่มเกษตรกรแปลงใหญ่

**กรอบการดำเนินงาน**

1. เป็นโครงการ/กิจกรรม ที่สามารถดำเนินการได้ทันที หรือเป็นการพัฒนาต่อยอดกิจกรรมแผนการดำเนินงานของแปลงใหญ่

2. เป็นโครงการ/กิจกรรมในลักษณะ ลดต้นทุน เพิ่มผลผลิต ยกระดับคุณภาพ/มาตรฐานสินค้า   
และเพิ่มศักยภาพด้านการตลาด ได้แก่


2.1 ด้านการผลิต : ต่อยอดทำเกษตรสมัยใหม่ โดยใช้เครื่องจักรกล เทคโนโลยี ระบบน้ำ Precision Farming โรงเรือน โรงคัดแยกผลผลิต ลานตาก ระบบบริหารจัดการน้ำ เครื่องมือ วัสดุอุปกรณ์ทางการเกษตร ทั้งนี้ ต้องมีแนวทางการบริหารจัดการการใช้เครื่องมืออุปกรณ์ต่างๆ ที่ชัดเจน

2.2 ด้านการพัฒนาคุณภาพ/มาตรฐาน : การจัดการคุณภาพผลผลิต เพื่อเข้าสู่การตรวจรับรองมาตรฐานการผลิต เพื่อการจัดการคุณภาพสู่ระบบมาตรฐานสากล การแปรรูปเพื่อสร้ามูลค่าเพิ่ม

2.3 ด้านการตลาด : การพัฒนาผลิตภัณฑ์ บรรจุภัณฑ์ การสร้าง Brand ให้สามารถ เข้าสู่ตลาด Online และ Offline ที่กว้างขวางยิ่งขึ้น การสร้างจุดรวบรวมและกระจายผลผลิต e-Marketplace

**งบประมาณ** เงินอุดหนุนตามแผนพัฒนาศักยภาพแปลง ไม่เกินแปลงละ 3 ล้านบาท

รายละเอียดที่เกี่ยวข้อง ได้แก่แนวทางการการดำเนินงานและแบบเสนอโครงการฯ ตาม QR code



โดยขอให้สำนักงานเกษตรอำเภอ ได้พิจารณาดำเนินการจัดประชุม OT พร้อมจัดทำแบบฟอร์มเสนอโครงการฯ ของกลุ่มแปลงใหญ่ (หากมีกลุ่มเสนอความต้องการฯ) จัดส่งเอกสารตัวจริงพร้อมลงลายมือชื่อในช่องของคณะทำงาน OT ส่งให้สำนักงานเกษตรจังหวัดแพร่ **ภายในวันที่ 2 พฤศจิกายน 2564 ก่อนเวลา 18.00 น.** โดยกำหนดประชุมคณะกรรมการ CoO จังหวัดแพร่ ครั้งที่ 6/2564 ผ่านระบบ Zoom เพื่อพิจารณาให้ความเห็นชอบแบบฟอร์มเสนอโครงการฯ ในวันที่ 3 พฤศจิกายน 2564 เวลา 13.00 น.

**มติที่ประชุม** รับทราบ

(2) การอบรมหลักสูตรนักบินโดรนเพื่อการเกษตร โดย มหาวิทยาลัยแม่โจ้ เฉลิมพระเกียรติแพร่ร่วมกับสำนักงานเกษตรและสหกรณ์จังหวัดแพร่ ในระหว่างวันที่ 24 – 25 พฤศจิกายน 2564 เป้าหมายได้แก่กลุ่มเกษตรกรแปลงใหญ่และเกษตรกรรุ่นใหม่ รวม 20 ราย (ผู้จัดฯ สนับสนุนค่าอาหารกลางวันและค่าพาหนะ ในการเดินทางไปสถานที่อบรมฯ ณ มหาวิทยาลัยแม่โจ้ เฉลิมพระเกียรติแพร่ ตำบลแม่ทราย อำเภอร้องกวาง) โดยเบื้องต้นได้ประสานเจ้าหน้าที่สำนักงานเกษตรอำเภอแล้ว และจะมีหนังสือราชการแจ้งอีกครั้ง ดังนี้

- เกษตรกรรุ่นใหม่ จำนวน 2 ราย (ส่งใบสมัครแล้ว)

- กลุ่มแปลงใหญ่ อำเภอสอง จำนวน 3 ราย

- กลุ่มแปลงใหญ่ อำเภอร้องกวาง 3 ราย

- กลุ่มแปลงใหญ่ อำเภอเมืองแพร่ 4 ราย

- กลุ่มแปลงใหญ่ อำเภอหนองม่วงไข่ จำนวน 3 ราย

- กลุ่มแปลงใหญ่ อำเภอสูงเม่น 5 ราย

**มติที่ประชุม** รับทราบ

**4.2.2 โครงการส่งเสริมการปลูกไผ่เศรษฐกิจเพื่อยกระดับรายได้จากอุตสาหกรรมแปรรูปและการสร้างป่าอย่างยั่งยืน**

กำหนดการจัดอบรมฯ เกษตรกร จำนวน 1,000 ราย ในช่วงระหว่างวันที่ 2 – 6 พฤศจิกายน 2564****

**มติที่ประชุม** รับทราบ

**4.3 กลุ่มส่งเสริมและพัฒนาเกษตรกร** นางอุมาวลี ใจเอื้อ หัวหน้ากลุ่มส่งเสริมและพัฒนาเกษตรกร แจ้งวาระดังนี้

**4.3.1 โครงการภายใต้แผนฟื้นฟูเศรษฐกิจและสังคมที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 ด้านการเกษตร**

โครงการส่งเสริมการพัฒนาวิสาหกิจชุมชน กลุ่ม/องค์กรเกษตรกร ในการผลิต การแปรรูป การทำผลิตภัณฑ์ และท่องเที่ยวเชิงเกษตร ประกอบด้วย 2 กิจกรรม ดังนี้

(1) กิจกรรมยกระดับวิสาหกิจชุมชน สู่การประกอบธุรกิจแบบครบวงจร

(2) กิจกรรมสร้างความเข้มแข็งและความมั่นคงในชุมชน

ทั้งนี้ จังหวัดแพร่ได้แจ้งให้อำเภอดำเนินการ ดังนี้

1. ให้ประชาสัมพันธ์โครงการดังกล่าวให้ทุกกลุ่มในอำเภอรับทราบรายละเอียดโครงการฯ

2. เชิญเจ้าหน้าที่และประธานกลุ่มฯเป้าหมายเข้าร่วมประชุมรับฟังการชี้แจงเชิญชี้แจงรายละเอียด  
จากสำนักงานเกษตรจังหวัดแพร่ ผ่านระบบออนไลน์ (Zoom Meeting) เมื่อวันจันทร์ ที่ 25 ตุลาคม 2564   
เวลา 13.30 -15.00 น.

3. ให้แต่ละอำเภอดำเนินการส่งข้อมูลรายชื่อกลุ่มเป้าหมายที่ต้องการเข้าร่วมโครงการฯ ทั้ง ๒ กิจกรรม ให้ทางสำนักงานเกษตรจังหวัดแพร่ภายในวันที่ 27 ตุลาคม ๒๕๖๔ เพื่อทางจังหวัดแพร่จะรวบรวมรายชื่อส่ง  
กรมส่งเสริมการเกษตร ภายในวันที่ 28 ตุลาคม 2564 สรุปข้อมูลกลุ่มเป้าหมาย ดังนี้

**รายชื่อวิสาหกิจชุมชนที่แจ้งความประสงค์เข้าร่วมโครงการฯ**

| **ลำดับ** | **รหัสทะเบียนวิสาหกิจชุมชน** | **ชื่อวิสาหกิจชุมชน** | **จำนวนสมาชิกวิสาหกิจชุมชน (ราย)** | **ที่อยู่** | | | |
| --- | --- | --- | --- | --- | --- | --- | --- |
| **เลขที่** | **หมู่** | **ตำบล** | **อำเภอ** |
| 1 | 6-54-05-01/1-0050 | ประชันฟาร์ม | 20 | 120 | 8 | เด่นชัย | เด่นชัย |
| 2 | 6-54-02-01/1-0042 | วิสาหกิจชุมชนผักปลอดภัยในมือเราตามรอยพ่อ | 17 | 78/1 | 5 | ร้องกวาง | ร้องกวาง |
| 3 | 6-54-02-07/1-0037 | วิสาหกิจชุมชนกลุ่มบ้านรักษ์สมุนไพรทุ่งศรี | 16 | 77 | 3 | ทุ่งศรี | ร้องกวาง |
| 4 | 6-54-02-08/1-0076 | วิสาหกิจชุมชนกลุ่มเกษตรปลอดภัยและเกษตรอินทรีย์แม่ยางตาล | 20 | 202/1 | 6 | แม่ยางตาล | ร้องกวาง |
| 5 | 6-54-07-02/1-0062 | ผักปลอดภัยปางงุ้นสีเขียว | 15 | 9 | 9 | สรอย | วังชิ้น |
| 6 | 6-54-04-11/1-0067 | วิสาหกิจชุมชนกลุ่มศึกษาพัฒนาสมุนไพร ต.เวียงทอง | 25 | 19 | 9 | เวียงทอง | สูงเม่น |
| 7 | 6-54-04-09/1-0010 | วิสาหกิจชุมชนเกษตรกรเลี้ยงสัตว์บ้านตอนิมิตร หมู่ 8 | 7 | 157/1 | 8 | ร่องกาศ | สูงเม่น |
| 8 | 6-54-04-09/1-0040 | วิสาหกิจชุมชนกลุ่มท่องเที่ยวเกษตรวิถีพุทธ | 30 | 134/1 | 2 | ร่องกาศ | สูงเม่น |
| 9 | 6-54-01-07/1-0027 | วิสาหกิจชุมชนผู้เลี้ยงผึ้งตำบลวังธงกลุ่มที่ 2 | 7 | 42 | 4 | วังธง | เมืองแพร่ |
| 10 | 6-54-01-07/1-0044 | วิสาหกิจชุมชนแปรรูปผลิตภัณฑ์จากผึ้ง | 7 | 41 | 1 | วังธง | เมืองแพร่ |
| 11 | 6-54-01-18/1-0056 | วิสาหกิจชุมชนธัญมานา | 8 | 27/1 | 3 | ช่อแฮ | เมืองแพร่ |
| 12 | 6-54-01-04/1-0031 | วิสาหกิจชุมชนแม่ลัวออร์แกนิค | 11 | 21 | 4 | ป่าแดง | เมืองแพร่ |
| 13 | 6-54-01-03/1-0010 | วิสาหกิจชุมชนกลุ่มแปรรูปข้าวแคบ | 19 | 106 | 4 | น้ำชำ | เมืองแพร่ |
| 14 | 6-54-06-06/1-0001 | วิสาหกิจชุมชนสุราสักทองแพร่ | 10 | 3/1 | 1 | สะเอียบ | สอง |
| 15 | 6-54-06-06/1-0004 | วิสาหกิจชุมชนสุราแก่งเสือเต้น | 13 | 138 | 5 | สะเอียบ | สอง |
| 16 | 6-54-08-06/1-0027 | วิสาหกิจชุมชนกลุ่มสมุนไพรบ้านริมยม | 20 | 362 | 1 | ทุ่งแค้ว | หนองม่วงไข่ |
| 17 | 6-54-08-02/1-0088 | วิสาหกิจชุมชนแปรรูปเนื้อสัตว์ หมู่ที่ 7 ตำบลหนองม่วงไข่ | 10 | 99/1 | 7 | หนองม่วงไข่ | หนองม่วงไข่ |
| 18 | 6-54-08-05/1-0065 | วิสาหกิจชุมชนผลิตภัณฑ์จากหญ้าพันงู | 7 | 70 | 2 | ตำหนักธรรม | หนองม่วงไข่ |
| 19 | 6-54-08-04/1-0032 | วิสาหกิจชุมชนกลุ่มผลิตภัณฑ์แปรรูปอาหารจากธัญพืช | 11 | 339/1 | 4 | วังหลวง | หนองม่วงไข่ |

**รายชื่อกลุ่มแม่บ้านเกษตรกร/กลุ่มส่งเสริมอาชีพการเกษตรที่แจ้งความประสงค์เข้าร่วมโครงการฯ**

| **ลำดับ** | **ชื่อกลุ่มแม่บ้านเกษตรกร/**  **กลุ่มส่งเสริมอาชีพการเกษตร** | **จำนวนสมาชิก (ราย)** | **ที่อยู่** | | | |
| --- | --- | --- | --- | --- | --- | --- |
| **เลขที่** | **หมู่** | **ตำบล** | **อำเภอ** |
| 1 | กลุ่มแม่บ้านเกษตรกรแปรรูปอาหาร (กล้วยฉาบ) | 21 | 99/1 | 5 | เหมืองหม้อ | เมืองแพร่ |
| 2 | กลุ่มแม่บ้านเกษตรกรบ้านน้ำชำ หมู่ 3 | 91 | 61 | 3 | น้ำชำ | เมืองแพร่ |
| 3 | กลุ่มแม่บ้านเกษตรกรบ้านบุญเจริญ | 22 | 20/5 | 1 | แม่หล่าย | เมืองแพร่ |
| 4 | กลุ่มแม่บ้านเกษตรกรบ้านช่องลม หมู่ 8 ต.หัวฝาย | 10 | 119 | 8 | หัวฝาย | สูงเม่น |
| 5 | กลุ่มแม่บ้านเกษตรกรบ้านเหล่าเหนือ ม.6 | 20 | 33 | 6 | บ้านเหล่า | สูงเม่น |
| 6 | แม่บ้านเกษตรกรหมู่ 7 | 10 | 206 | 7 | เด่นชัย | เด่นชัย |
| 7 | แม่บ้านเกษตรกรหมู่ 2 | 7 | 48 | 2 | ไทรย้อย | เด่นชัย |
| 8 | กลุ่มแม่บ้านเกษตรกรเศรษฐกิจพอเพียง หมู่ 3 บ้านปง ตำบลต้าผามอก  อำเภอลอง จังหวัดแพร่ | 26 | ศูนย์เรียนรู้บ้านปง | 3 | ต้าผามอก | ลอง |
| 9 | กลุ่มแม่บ้านเกษตรกร บ้านวังต้นเกลือ | 30 | 69/2 | 7 | ปากกาง | ลอง |
| 10 | กลุ่มแม่บ้านเกษตรกรบ้านป่าม่วง | 30 | 127 | 9 | แม่พุง | วังชิ้น |
| 11 | กลุ่มแม่บ้านเกษตรกรแปรรูปบ้านแม่สิน | 30 | 67 | 9 | นาพูน | วังชิ้น |
| 12 | กลุ่มแม่บ้านเกษตรกรบ้านสองแคว | 30 | 75 | 4 | ป่าสัก | วังชิ้น |
| 13 | กลุ่มแม่บ้านเกษตรกรหนองม่วงไข่  หมู่ 8 | 12 | 85 | 8 | หนองม่วงไข่ | หนองม่วงไข่ |
| 14 | กลุ่มแม่บ้านเกษตรกรวังหลวง หมู่ 1 | 20 | 94 | 1 | วังหลวง | หนองม่วงไข่ |
| 15 | กลุ่มแม่บ้านบ้านวังโป่ง | 40 | 68/2 | 5 | ร้องกวาง | ร้องกวาง |
| 16 | กลุ่มแม่บ้านบ้านบุญแจ่ม | 25 | 72/1 | 1 | น้ำเลา | ร้องกวาง |
| 17 | กลุ่มแม่บ้านบ้านห้วยโรงนอก | 35 | 35/1 | 3 | ห้วยโรง | ร้องกวาง |
| 18 | กลุ่มแม่บ้านเกษตรกรทุ่งน้าว | 10 | - | 1 | ทุ่งน้าว | สอง |
| 19 | กลุ่มแม่บ้านเกษตรกรบ้านป่าแดงใต้ | 10 | 55 | 3 | แดนชุมพล | สอง |
| 20 | กลุ่มแม่บ้านเกษตรกรข้าวกล้องงาดำ | 12 | - | 16 | ห้วยหม้าย | สอง |
| 21 | กลุ่มแม่บ้านเกษตรกรบ้านหนองช้างน้ำ | 15 | 99/1 | 5 | บ้านกาศ | สูงเม่น |
| 22 | กลุ่มแม่บ้านเกษตรกรบ้านทุ่งโฮ้ง หมู่ 5 | 71 | 58 | 5 | ทุ่งโฮ้ง | เมืองแพร่ |
| 23 | กลุ่มแม่บ้านเกษตรกรบ้านสบสายหมู่ 5ต.สบสาย | 40 | 68 | 5 | สบสาย | สูงเม่น |
| 24 | กลุ่มแม่บ้านเกษตรกรจักรสาน  บ้านค่างาม หมู่ 8 | 20 | 82/4 | 8 | ดอนมูล | สูงเม่น |

**มติที่ประชุม** รับทราบ

**4.3.2 งานวันยุวเกษตรกรโลก (Global 4-H Day)**

กรมส่งเสริมการเกษตร กำหนดจัดงานวันยุวเกษตรกรโลก (Global 4-H Day) ผ่านระบบออนไลน์ในวันจันทร์ที่ 1 พฤศจิกายน 2564 เวลา 10.00 น. ณ ห้องประชุม 7 ชั้น 5 อาคาร 1 กรมส่งเสริมการเกษตร จึงขอเชิญรับชม Facebook Live งานวันยุวเกษตรกรโลก ปี 2564 (Global 4-H Day) ภายใต้แนวคิด“4-H Go For Green” ยุวเกษตรกรไทยรักโลก รักษ์สิ่งแวดล้อย โดย นายเข้มแข็ง ยุติธรรมดำรง อธิบดีกรมส่งเสริมการเกษตร เป็นประธานเปิดงาน รับชมได้ทาง Facebook Live ประชาสัมพันธ์กรมส่งเสริมการเกษตร ทั้งนี้ สามารถลงทะเบียนได้ที่ลิ้งค์ข้างล่างนี้

<https://firebasehostingproxy.page.link/198886819888/forms.gle/6YXMnXRZ1TyU2xit8>

โดยกิจกรรมภายในงาน ประกอบด้วย

(1) การสาธิตกิจกรรมกลุ่มยุวเกษตรกร ภายใต้แนวคิด “4-H Go For Green” ยุวเกษตรกรไทยรักโลก รักษ์สิ่งแวดล้อม

(2) การเสวนาหัวข้อ “ ยุวเกษตรกรไทยรักโลก รักษ์สิ่งแวดล้อม ”

(3) การประกวดคลิปวิดีโอเพื่อประชาสัมพันธ์ผลการดำเนินงานกลุ่มยุวเกษตรกร

(4) การแข่งขันตอบปัญหาด้านการเกษตรและเคหกิจเกษตร

**เป้าหมายผู้เข้าร่วมรับฟัง**

(1) เจ้าหน้าที่รับผิดชอบงานยุวเกษตรกรระดับอำเภอ เข้าร่วมงานวันยุวเกษตรกรโลก ในวันจันทร์ ที่ 1 พฤศจิกายน 2564 เวลา 08.00 – 12.30 น. ทางเพจ Facebook ประชาสัมพันธ์กรมส่งเสริมการเกษตร

(2) สมาชิกกลุ่มยุวเกษตรกร จำนวน 2 คน ที่ปรึกษายุวเกษตรกร จำนวน 1 คน อำเภอละ 1 กลุ่ม เข้าร่วมรับชมงานวันยุวเกษตรกรโลก ในวันจันทร์ที่ 1 พฤศจิกายน 2564 เวลา 08.00 – 12.30 น. ทางเพจ Facebook ประชาสัมพันธ์กรมส่งเสริมการเกษตร ยกเว้น โรงเรียนบ้านเหล่า(รัฐราษฎร์บำรุง) อ.ลอง เข้ารับชมผ่านทางระบบ Zoom

**มติที่ประชุม** รับทราบ

**4.3.3 งานวิสาหกิจชุมชน**

(1) กลุ่มทะเบียนและสารสนเทศวิสาหกิจชุมชน แจ้งตัวชี้วัดเกษตรจังหวัด รอบที่ 1/2565 โดยใช้การเพิกถอนทะเบียนวิสาหกิจชุมชน/เครือข่ายวิสาหกิจชุมชน ปี 2564 โดยใช้เกณฑ์การไม่มาต่อทะเบียน 2 ปี ติดต่อกัน



**คำชี้แจง**

1) รายชื่อวิสาหกิจชุมชน/เครือข่ายวิสาหกิจชุมชน ที่ไม่ได้มาต่อทะเบียน 2 ปีติดต่อกัน : เป็นเป้าหมายในการเพิกถอนทะเบียนวิสาหกิจชุมชน/เครือข่ายวิสาหกิจชุมชน ปี 2564 (ทางกรมส่งเสริมการเกษตรจะดำเนินการส่งรายชื่อให้ดำเนินการตรวจสอบ)

2) การทำงานในระบบสารสนเทศวิสาหกิจชุมชน ให้อำเภอดำเนินการตามขั้นตอน ดังนี้

2.1) ให้เคลียร์ข้อมูลคงค้างต่อทะเบียนในระบบฯ (ที่ไม่ได้คลิกอนุมัติ) : ระบบฯ จะปรากฏรายชื่อที่ไม่ได้ต่อทะเบียน 2 ปี ติดต่อกัน

2.2) ออกหนังสือแจ้งเตือนการต่อทะเบียน (ท.ว.ช.4) ตามรายชื่อดังกล่าวทั้งหมด

2.3) รอให้วิสาหกิจชุมชน/เครือข่ายวิสาหกิจชุมชน (ที่ไม่ได้รับหนังสือแจ้งเตือน) มายื่นต่อทะเบียนในระยะเวลาที่กำหนด (ภายใน 30 วันนับจากวันที่ได้รับหนังสือแจ้งเตือนต่อทะเบียน)

2.3.1 หากมายื่นขอต่อทะเบียนภายในระยะเวลาที่กำหนด : ให้ดำเนินการรับต่อทะเบียน

2.3.2 หากพ้นระยะเวลาที่กำหนด : ให้นายทะเบียนดำเนินการเพิกถอนทะเบียน

3) เมื่อทำการเพิกถอนทะเบียนในระบบฯ (คลิกอนุมัติ) เรียบร้อยแล้ว ให้ทำการใส่เครื่องหมาย ☑ ในช่องเพิกถอนทะเบียนแล้ว

4) ช่องหมายเหตุ : ให้ใส่ (1) ในกรณีที่มาต่อทะเบียน หรือ (2) กรณีอื่นๆ ระบุ.....

**เกณฑ์การให้คะแนน/เป้าหมาย**

คะแนน 1 สามารถดำเนินการเพิกถอนทะเบียน ปี 2564 ได้น้อยกว่าร้อยละ 50 ของเป้าหมายพร้อมส่งรายงาน (เอกสาร3) ถึงกรมส่งเสริมการเกษตรภายในวันที่ 15 กุมภาพันธ์ 2565

คะแนน 2สามารถดำเนินการเพิกถอนทะเบียน ปี 2564 ได้มากกว่าร้อยละ 50-60 ของเป้าหมาย พร้อมส่งรายงาน (เอกสาร3) ถึงกรมส่งเสริมการเกษตรภายในวันที่ 15 กุมภาพันธ์ 2565

คะแนน 3 สามารถดำเนินการเพิกถอนทะเบียน ปี 2564 ได้มากกว่าร้อยละ 60-70 ของเป้าหมาย พร้อมส่งรายงาน (เอกสาร3) ถึงกรมส่งเสริมการเกษตรภายในวันที่ 15 กุมภาพันธ์ 2565

คะแนน 4 สามารถดำเนินการเพิกถอนทะเบียน ปี 2564 ได้มากกว่าร้อยละ 70-85 ของเป้าหมาย พร้อมส่งรายงาน (เอกสาร3) ถึงกรมส่งเสริมการเกษตรภายในวันที่ 15 กุมภาพันธ์ 2565

คะแนน 5 สามารถดำเนินการเพิกถอนทะเบียน ปี 2564 ได้มากกว่าร้อยละ 85 ของเป้าหมายพร้อมส่งรายงาน (เอกสาร3) ถึงกรมส่งเสริมการเกษตรภายในวันที่ 15 กุมภาพันธ์ 2565

(2) แผนการประกวดวิสาหกิจชุมชนระดับจังหวัด

จังหวัดแพร่ จะดำเนินการประกวดวิสาหกิจชุมชนระดับจังหวัด ในเดือน กุมภาพันธ์ 2565 ขอให้ทางสำนักงานเกษตรอำเภอ ดำเนินการคัดเลือกกลุ่มวิสาหกิจชุมชนดีเด่นระดับอำเภอ พร้อมส่งรูปเล่มประกวด กลุ่มวิสาหกิจชุมชน ให้ทางสำนักงานเกษตรจังหวัดภายในเดือนมกราคม 2565 เพื่อให้ที่สำนักงานเกษตรจังหวัดแพร่ดำเนินกรคัดเลือกรูปเล่ม และลงพื้นที่ประกวดกลุ่มวิสาหกิจชุมชนต่อไป

**มติที่ประชุม** รับทราบ

**4.4 กลุ่มอารักขาพืช** นายสมเกียรติ ทะฤาษี หัวหน้ากลุ่มอารักขาพืช แจ้งวาระดังนี้

**4.4.1** **ระบบสารสนเทศข้อมูลเพื่อการอารักขาพืชและจัดการดินปุ๋ย**

กองส่งเสริมการอารักขาพืชและจัดการดินปุ๋ย ได้จัดทำระบบสารสนเทศข้อมูลเพื่อการอารักขาพืชและจัดการดินปุ๋ย http://report-ppsf.doae.go.th (ทดแทนระบบรายงานแปลงติดตามสถานการณ์และรายงานสถานการณ์การระบาดศัตรูพืช http://forecast-ppsf.doae.go.th) โดยมีวัตถุประสงค์เพื่อการรวบรวมข้อมูล และการรายงานข้อมูลที่จำเป็นด้านการอารักขาพืช ซึ่งจะช่วยให้การปฏิบัติงานของเจ้าหน้าที่ทุกระดับมีประสิทธิภาพ ตรงตามความต้องการของกลุ่มเป้าหมาย ทันเวลาและบรรลุผลสัมฤทธิ์ ซึ่งเริ่มเปิดใช้งานในวันที่ 25 ตุลาคม 2564 โดยมีทั้งหมด 7 ระบบ ดังนี้

1) ระบบรายงานข้อมูลสถานการณ์การระบาดศัตรูพืชของพืชเศรษฐกิจหลัก รายงานภายในวันอังคารของทุกสัปดาห์

2) ระบบรายงานการดำเนินกิจกรรมแปลงติดตามสถานการณ์การระบาดศัตรูพืชรายแปลง รายงานภายในวันอังคารของทุกสัปดาห์

3) ระบบรายงานข้อมูลศูนย์จัดการศัตรูพืชชุมชน รายงานข้อมูลได้ตลอดเวลา

4) ระบบรายงานข้อมูลการผลิตและใช้ชีวภัณฑ์ควบคุมศัตรูพืช รายงานข้อมูลได้ตลอดเวลา

5) ระบบรายงานข้อมูลสถานการณ์แมลงวันผลไม้ รายงานข้อมูลได้ตลอดเวลา

6) ระบบรายงานข้อมูลด้านคลินิกพืช รายงานข้อมูลได้ตลอดเวลา

7) ระบบรายงานข้อมูลการเฝ้าระวังการใช้สารเคมีควบคุมศัตรูพืช รายงานข้อมูลได้ตลอดเวลา

จึงขอให้เจ้าหน้าที่ผู้รับผิดชอบการรายงานข้อมูลทุกอำเภอ เข้าไปบันทึกข้อมูลในส่วนที่เกี่ยวข้อง **มติที่ประชุม** รับทราบ

**4.4.2 การรายงานแปลงติดตามสถานการณ์การระบาดศัตรูพืชของพืชเศรษฐกิจหลัก**

จำนวนทั้งสิ้น 28 แปลง ดังนี้

1) แปลงติดตามสถานการณ์ศัตรูพืชของ ศจช. อำเภอละ 2 ศจช. รวมทั้งหมด 16 แปลง โดยคัดเลือกแปลงที่ดำเนินการปลูกพืชหลักหรือพืชรองขึ้นอยู่กับสถานการณ์การเพาะปลูกขณะนั้น

2) แปลงติดตามสถานการณ์ในพื้นที่เสี่ยง (ไม่ซ้ำกับแปลงติดตามฯ ของ ศจช.) จำนวนทั้งหมด 12 แปลง ได้แก่

2.1 ข้าว : อำเภอเมืองแพร่ สูงเม่น สอง วังชิ้น หนองม่วงไข่

2.2 มันสำปะหลัง : อำเภอเด่นชัย วังชิ้น

2.3 อ้อย : อำเภอสอง

2.4 ข้าวโพด : อำเภอลอง

2.5 ลำไย : อำเภอร้องกวาง

2.6 ลองกอง : อำเภอลอง

2.7 มะม่วง : อำเภอเด่นชัย

โดยสามารถบันทึกข้อมูลแปลงในระบบสารสนเทศข้อมูลเพื่อการอารักขาพืชและจัดการดินปุ๋ย

http://report-ppsf.doae.go.th หัวข้อ “ระบบติดตามสถานการณ์ระบาดศัตรูพืชรายแปลง”

**มติที่ประชุม** รับทราบ

**4.4.3 การสนับสนุนวัสดุสำหรับผลิตขยายชีวภัณฑ์ภายใต้โครงการสนับสนุนการผลิตขยายชีวภัณฑ์เพื่อเพิ่มประสิทธิภาพการจัดการศัตรูพืชในชุมชน ปี 2564**

กลุ่มอารักขาพืช ได้ดำเนินการจัดซื้อวัสดุอุปกรณ์สำหรับใช้ในการผลิตขยายชีวภัณฑ์ เพื่อนำไปสนับสนุน ศจช. ในพื้นที่ สำหรับนำไปใช้ฟื้นฟูพืชในพื้นที่เกษตรทั่วไปและพื้นที่เกษตรที่ได้รับผลกระทบจากภัยธรรมชาติ การระบาดของโรคและแมลงศัตรูพืช โดยทุกอำเภอจะได้วัสดุเหมือนกัน ดังนี้

**รายการ จำนวน**

1. หัวเชื้อบิวเวอร์เรีย(แห้ง) 28 ขวด

2. หัวเชื้อไตรโคเดอร์มา(แห้ง) 32 ขวด

3. ข้าวสารขนาด 5 กิโลกรัม 44 ถุง


**หมายเหตุ** ขณะนี้ได้จัดส่งวัสดุให้แต่ละอำเภอเรียบร้อยแล้ว เหลือเพียงแค่อำเภอสูงเม่น (ข้อมูล ณ วันที่ 26 ตุลาคม 2564) ซึ่งจะจัดส่งให้ภายหลัง

**มติที่ประชุม** รับทราบ

**4.5 กลุ่มยุทธศาสตร์และสารสนเทศ** นางพนัชกร จันทร์ทวี หัวหน้ากลุ่มยุทธศาสตร์และสารสนเทศ แจ้งวาระดังนี้

**4.5.1 งานระบบส่งเสริมการเกษตร**


(1) แผนการปฏิบัติงานตามระบบส่งเสริมการเกษตร ประจำปี 2565



**มติที่ประชุม** รับทราบ

(2) คำสั่งแต่งตั้งทีมนิเทศงานและแผนการนิเทศงานตามระบบส่งเสริมการเกษตร ประจำปี 2565

จังหวัดแพร่ ได้มีคำสั่งที่ 3191/2564 ลงวันที่ 21 ตุลาคม 2564 เรื่อง แต่งตั้งคณะนิเทศงานตามระบบส่งเสริมการเกษตร (Training and Visiting System) ประจำปีงบประมาณ พ.ศ. 2565



**คณะที่ 1 ประกอบด้วย**

* + - 1. หัวหน้ากลุ่มส่งเสริมและพัฒนาเกษตรกร หัวหน้าทีมนิเทศงาน
      2. นางทิพวรรณ ผลเงิน คณะนิเทศ
      3. นายณัฐพงษ์ วงศ์สายแก้ว คณะนิเทศ
      4. นางสาวจิรสุดา ปัญญาไศย คณะนิเทศ
      5. นายกฤษฎายุ วันดี คณะนิเทศ
      6. นางสาวอัจฉราวรรณ สันป่าเป้า คณะนิเทศและเลขานุการ

**คณะที่ 2 ประกอบด้วย**

* + - 1. หัวหน้ากลุ่มส่งเสริมและพัฒนาการผลิต หัวหน้าทีมนิเทศงาน
      2. นางขวัญณภัทร กาศวิเศษ คณะนิเทศ
      3. นายชูพงศ์ ธนะไพศาขมาส คณะนิเทศ
      4. นายวัชระ อินโองการ คณะนิเทศ
      5. นางสาวจีรนันท์ ตันหล้า คณะนิเทศ
      6. นางสาวแพงมณี ขัดนันตา คณะนิเทศและเลขานุการ

**คณะที่ 3 ประกอบด้วย**

* + - 1. หัวหน้ากลุ่มยุทธศาสตร์และสารสนเทศ หัวหน้าทีมนิเทศงาน
      2. นางสาวศุภลักษณ์ สำเภา คณะนิเทศ
      3. นายสุรเชษฐ์ พินทรากุล คณะนิเทศ
      4. นายตุลย์ แก่นหอม คณะนิเทศ

5. นายบุญช่วย อุดคำมี คณะนิเทศ

6. เจ้าหน้าที่กลุ่มยุทธศาสตร์และสารสนเทศ คณะนิเทศและเลขานุการ

**คณะ ที่ 4 ประกอบด้วย**

1. หัวหน้ากลุ่มอารักขาพืช หัวหน้าทีมนิเทศงาน

2. นางแววตา โสภารัตนากูล คณะนิเทศ

3. นายรุติวสันต์ ส่างสวัสดิ์ คณะนิเทศ

4. นางสาวสายธารรัตน์ หิ่งคำ คณะนิเทศ

5. ว่าที่ร้อยตรีหญิง พัชรินทร์ สอนปันดิ คณะนิเทศ

6. นางศุภาพร ต่อสกุล คณะนิเทศและเลขานุการ

**มติที่ประชุม** รับทราบ

(3) การบันทึกข้อมูลแผนและผลการปฏิบัติงานรายบุคคล ของเกษตรจังหวัด หัวหน้ากลุ่ม เกษตรอำเภอและเจ้าหน้าที่ที่ปฏิบัติงานด้านวิชาการ เว้นเจ้าหน้าที่พนักงานราชการเฉพาะกิจ ผ่านทางระบบสารสนเทศ tandv.doae.go.th ตั้งแต่เดือน ตุลาคม 2564 เป็นต้นไป ขอให้เข้าระบบโดยใช้ user เป็นหมายเลขเลขบัตรประชาชน และรหัสผ่านเป็นเลขวันเดือนปีเกิด เช่น 01012564 โดยให้แก้ไขโปรไฟล์ที่ระบุตำแหน่งและสถานที่ปฏิบัติราชการให้เป็นปัจจุบัน สำหรับการบันทึกแผน ให้บันทึกภายในวันที่ 5 ของเดือนพร้อมให้ผู้บังคับบัญชา (หัวหน้ากลุ่มและเกษตรอำเภอ) อนุมัติแผนภายในวันที่ 10 ของเดือน ในส่วนของผลการปฏิบัติงาน ให้บันทึกภายในวันที่ 5 ของเดือนถัดไป

**มติที่ประชุม** รับทราบ

**4.5.2 งานแผนงาน/โครงการ/งบประมาณ**

ด้วยจังหวัดแพร่ ได้รับอนุมัติงบประมาณรายจ่ายประจำปีงบประมาณ พ.ศ.2565 จากกรมส่งเสริมการเกษตร ทั้งสิ้น 6,091,042 บาท โดยแบ่งเป็นโอนครั้งที่ ครั้งที่ 1 จำนวน 2,998,775 บาท และครั้งที่ 2 เดือนเมษายน 2565 จำนวน 3,092,267 บาท จากงบดำเนินงานเพื่อเป็นค่าใช้จ่ายในการดำเนินงานโครงการ ตามตัวชี้วัด ตามแผนงานจำนวน 8 แผนงาน 26 โครงการ ซึ่งขณะนี้อยู่ระหว่างการจัดทำใบอนุมัติโครงการและงบประมาณส่งเสริมการเกษตร ปี 2565 และคู่มือโครงการเพื่อเป็นแนวทางการดำเนินงานสำหรับสำนักงานเกษตรจังหวัดและสำนักงานเกษตรอำเภอและจะดำเนินจัดส่งให้อำเภอภายในวันที่ 5 พฤศจิกายน 2564

**มติที่ประชุม** รับทราบ

**4.5.3 งานทะเบียนเกษตรกร (ทบก.)**

การตรวจสอบข้อมูลข้าวนาปี ปีการผลิต 2564/65 ก่อนเข้าร่วมโครงการภาครัฐ ตามที่คณะรัฐมนตรีได้มีมติอนุมัติงบประมาณโครงการประกันรายได้สินค้าเกษตร ปี 2564/65 ได้แก่ ข้าวรอบที่ 1 ข้าวโพดเลี้ยงสัตว์และมันสำปะหลัง ซึ่งกรมส่งเสริมการเกษตร ได้ตรวจสอบการบันทึกข้อมูลทะเบียนเกษตรกร ผู้ปลูกข้าวนาปี รอบที่ 1 ปีการผลิต 2564/65 ที่บันทึกผลผ่านแล้ว พบว่า มีข้อมูลที่ต้องตรวจสอบ แก้ไข หรือ วาดแปลง เพื่อตรวจสอบ รอบการเพาะปลูกเพิ่มเติม มีสาเหตุส่วนใหญ่ เช่น ข้าวหอมมะลินอกพื้นที่เกี่ยวก่อน 15 ตุลาคม 2564/ พิกัดแปลงอยู่ภายใน 8 เมตร จากแปลงอื่น/ กิจกรรมเนื้อที่ปลูกมากกว่าเนื้อที่เอกสารสิทธิ์/ พิกัดซ้ำ/ ไม่ระบุพันธุ์ข้าว/ คาดว่าแปลงซ้ำ/ พิกัดตกนอกตำบลเกิน 5 กิโลเมตร เป็นต้น ขอให้ผู้ที่เกี่ยวข้องดำเนินการตรวจสอบ แก้ไข หรือวาดแปลง เพื่อตรวจสอบรอบการเพาะปลูกเพิ่มเติม ให้แล้วเสร็จก่อนที่กรมส่งเสริมการเกษตรจะตัดยอดข้อมูลรอบที่ 1 ในวันที่ 31 ตุลาคม 2564

**มติที่ประชุม** รับทราบ

**4.5.4 งานข้อมูลสินค้าเกษตร**

เร่งรัดการบันทึกปฏิทินสินค้าเกษตรที่สำคัญเพื่อความมั่นคงด้านอาหารและโภชนาการ   
ของประเทศไทย ตามหนังสือสำนักงานเกษตรจังหวัดแพร่ ที่ พร 0009/ว588 ลงวันที่ 15 เมษายน 2564   
ได้แจ้งให้เจ้าหน้าที่ผู้รับผิดชอบบันทึกข้อมูลปฏิทินสินค้าเกษตรที่สำคัญเพื่อความมั่นคงด้านอาหารและโภชนาการของประเทศไทย ปีเพาะปลูก 2564/65 หรือปีการผลิต 2565 และประมาณการปีเพาะปลูก 2565/66 หรือ  
ปีการผลิต 2566 จังหวัดแพร่ ตั้งแต่วันที่ 1 – 31 ตุลาคม 2564 นั้น ขอให้ผู้ที่เกี่ยวข้องเร่งรัดการบันทึกเพื่อจะได้นำเสนอต่อคณะกรรมการอำนวยการขับเคลื่อนงานนโยบายและการแก้ไขปัญหาภาคเกษตรระดับจังหวัด (CoO) กลั่นกรองข้อมูลปฏิทินระดับจังหวัดต่อไป

**มติที่ประชุม** รับทราบ

**4.6 อำเภอเมืองแพร่** นายเรืองกิตติ์ พันธุ์เลิศเมธี เกษตรอำเภอเมืองแพร่ แจ้งวาระดังนี้

(1) ความก้าวหน้าโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด แปลงใหญ่ผึ้งตำบลวังธง ดำเนินการติดตั้งเครื่องระเหยน้ำผึ้ง และก่อสร้างโรงเรือนเรียบร้อยแล้ว และอยู่ในระหว่างการจัดทำเอกสารประกอบบัญชี ในส่วนของแปลงใหญ่ข้าวตำบลวังหงส์ และแปลงใหญ่ข้าวตำบลห้วยม้า ดำเนินการจัดซื้อจัดจ้างเรียบร้อยแล้ว อยู่ในระหว่างการจัดทำเอกสารประกอบบัญชี ซึ่งศูนย์วิจัยข้าวแพร่เป็นผู้ตรวจเอกสารเบื้องต้น

การจัดงานขับเคลื่อนการดำเนินงานโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด และโครงการธุรกิจสร้างไทย โดยดำเนินการจัด ณ ที่ทำการแปลงใหญ่ข้าวตำบลวังหงส์ ร่วมกับ ธ.ก.ส. แพร่ โดยกำหนดจัดงานเบื้องต้นในวันที่ 12 พฤศจิกายน 2564

(2) ความก้าวหน้าโครงการ 1 ตำบล 1 กลุ่มเกษตรทฤษฎีใหม่ จะได้มีการส่งมอบปัจจัยการผลิต ครบทุกหน่วยงานแล้ว และได้มีการดำเนินกิจกรรมภายในแปลงแล้ว ส่วนการจ้างงานของเจ้าหน้าที่โครงการฯ สิ้นสุดแล้ว ต่อไปจะเป็นเจ้าหน้าที่ของสำนักงานเกษตรอำเภอเมืองแพร่จะเป็นผู้ติดตามการดำเนินงานต่อไป

**มติที่ประชุม** รับทราบ

**4.7 อำเภอสูงเม่น** นางหนึ่งฤทัย กองนำ เกษตรอำเภอสอง รักษาราชการแทนเกษตรอำเภอสูงเม่น แจ้งวาระดังนี้

(1) อำเภอสูงเม่นได้เก็บเกี่ยวผลผลิตแปลงเรียนรู้การจัดการศัตรูพืชอย่างเหมาะสมแล้ว และแปลงเรียนรู้การใช้ปุ๋ยเคมีตามค่าวิเคราะห์ดิน การใช้ปุ๋ยสั่งตัดเพื่อลดต้นทุนการผลิต เมื่อวันที่ 25 ตุลาคม 2564   
และจะจัดทำรายงานส่งให้กลุ่มอารักขาพืชต่อไป

(2) อำเภอสูงเม่นได้เตรียมการในการจัดอบรมโครงการส่งเสริมการปลูกไผ่เศรษฐกิจเพื่อยกระดับรายได้จากอุตสาหกรรมแปรรูปและการสร้างป่าอย่างยั่งยืน โดยประสานสถานที่ และเจ้าหน้าที่ประจำจุดการอบรม และได้แจ้งให้เกษตรกรเข้าร่วมการอบรมตามกำหนดการแล้ว

(3) อำเภอสูงเม่น อยู่ระหว่างการประสานงานเกษตรกรเข้าร่วมโครงการอบรมโดรน ตามเป้าหมายที่ได้รับ จำนวน 5 ราย

(4) กำหนดจัดการประชุม OT ในวันที่ 2พฤศจิกายน 2564 เพื่อรับรองกลุ่มแปลงใหญ่ ที่สนใจเข้าร่วมโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ระยะที่ 2 โดยมีกลุ่มแปลงใหญ่สนใจเข้าร่วมโครงการ จำนวน 9 กลุ่ม

**มติที่ประชุม** รับทราบ

**4.8 อำเภอร้องกวาง** นายภูเบศ สิริธราพงศ์ เกษตรอำเภอร้องกวาง แจ้งวาระดังนี้

(1) อำเภอร้องกวาง มีความต้องการเล่มสมุดทะเบียนเกษตรกร โดยขอให้จังหวัดประสานกับกรมส่งเสริมการเกษตรและส่งเล่มทะเบียนเกษตรกรให้อำเภอโดยเร็ว

**มติที่ประชุม** รับทราบ

**4.9 อำเภอสอง** นายสำรวย ปัทม์ธรรม เกษตรอำเภอลอง รักษาราชการแทนเกษตรอำเภอสอง แจ้งวาระดังนี้

(1) อำเภอสองมีพื้นที่ประสบภัยธรรมชาติ 6 ตำบล 26 หมู่บ้าน พื้นที่คาดการณ์ความเสียหาย 1,608 ไร่ แบ่งตามชนิดพืช ได้แก่ ข้าวโพด 1,188 ไร่ ข้าว 73 ไร่ และพริก 347 ไร่ โดยอยู่ในระหว่างการตรวจสอบพื้นที่ที่ได้รับความเสียหาย คาดว่าจะดำเนินการตรวจสอบเรียบร้อยภายในวันที่ 5 พฤศจิกายน 2564

**มติที่ประชุม** รับทราบ

**4.10 อำเภอลอง** นางจรรฎา ดีปาละ นักวิชาการส่งเสริมการเกษตรชำนาญการพิเศษ รักษาราชการแทน  
 เกษตรอำเภอลอง แจ้งวาระดังนี้

(1) โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด อำเภอลอง มีกลุ่มแปลงใหญ่เข้าร่วมโครงการ จำนวน 5 กลุ่ม ซึ่งปัจจุบันดำเนินการจัดซื้อจัดจ้าง และเบิกจ่ายงบประมาณเรียบร้อยแล้ว จำนวน 4 กลุ่ม มี 1 กลุ่มคือกลุ่มแปลงใหญ่ส้มเขียวหวาม ตำบลทุ่งแล้ง อำเภอลอง จังหวัดแพร่ อยู่ระหว่างการ  
ขอเปลี่ยนแปลงรายการวัสดุต่อคณะกรรมการบริหารโครงการฯ ระดับจังหวัด

(2) ได้เตรียมการในการจัดอบรมโครงการส่งเสริมการปลูกไผ่เศรษฐกิจเพื่อยกระดับรายได้จากอุตสาหกรรมแปรรูปและการสร้างป่าอย่างยั่งยืน โดยประสานสถานที่ และเจ้าหน้าที่ประจำจุดการอบรม และได้แจ้งให้เกษตรกรเข้าร่วมการอบรมตามกำหนดการแล้ว

(3) ภัยธรรมชาติ เกิดเหตุเมื่อวันที่ 22 - 23 ตุลาคม 2564 ตำบลต้าผามอก มีพื้นที่ประสบภัย และมีเกษตรกรที่ประสบภัยคือเหตุเกี่ยวข้าวและตากข้าวไว้ในแปลงนา น้ำได้พัดผลผลิตข้าวเสียหายทั้งหมด ทางผู้นำชุมชนได้ปรึกษาถึงแนวทางการช่วยเหลือในกรณีนี้

เกษตรจังหวัดแพร่ได้ชี้แจงแล้วว่าผลผลิตข้าวที่ถูกน้ำพัดไปจะใช้หลักเกณฑ์การช่วยเหลือทรัพย์สินของประชาชน ซึ่งต้องสอบถามหลักเกณฑ์กับทางท้องถิ่น ซึ่งไม่ถือว่าเป็นความเสียหายด้านการเกษตร

**มติที่ประชุม** รับทราบ

**4.11 อำเภอเด่นชัย** นายศุภมิตร อินต๊ะ เกษตรอำเภอสูงเม่น รักษาราชการแทนเกษตรอำเภอเด่นชัย แจ้งวาระดังนี้

(1) โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด อำเภอเด่นชัย มีกลุ่มแปลงใหญ่เข้าร่วมโครงการจำนวน 2 กลุ่ม ซึ่งทั้ง 2 กลุ่ม ดำเนินการจัดซื้อจัดจ้างและเบิกจ่ายงบประมาณเรียบร้อยแล้ว กลุ่มแปลงใหญ่พืชผัก อยู่ระหว่างการดำเนินการจัดทำเอกสารประกอบบัญชี กลุ่มแปลงใหญ่ข้าว ได้รับการตรวจจากสำนักงานตรวจบัญชีสหกรณ์แพร่แล้ว 1 ครั้ง

(2) อำเภอเด่นชัยมีการเก็บเกี่ยวผลผลิตข้าวนาปีแล้ว ประมาณร้อยละ 70 และมีการออกใบรับรองให้เกษตรกรนำผลผลิตข้าวเหนียวไปขายที่สหกรณ์การเกษตรอำเภอสูงเม่น ตามโครงการเพิ่มช่องทางการตลาดข้าวเปลือกเหนียว ปีการผลิต 2564/65

(3) ภัยธรรมชาติ องค์การปกครองส่วนท้องถิ่น ยืนยันว่าไม่มีเงินในการช่วยเหลือผู้ประสบภัย เนื่องจากได้นำงบประมาณไปดำเนินการเกี่ยวกับ Covid - 19 จึงได้เสนอเรื่องเข้าที่ประชุม กชภอ. แล้ว เพื่อเปิดให้มีการช่วยเหลือต่อไป

หัวหน้ากลุ่มส่งเสริมและพัฒนาเกษตรกร ชี้แจงว่าการจะนำเสนอเข้าที่ประชุม กชภอ. ขอให้สำนักงานเกษตรอำเภอเตรียมข้อมูล กษ.01 และข้อมูลของผู้ประสบภัยให้ดี เพื่อประกอบการพิจารณาของคณะกรรมการ กชภอ.

**มติที่ประชุม** รับทราบ

**4.12 อำเภอวังชิ้น** นางสาวนงเยาว์ แก้ววิเศษ นักวิชาการส่งเสริมการเกษตรชำนาญการ รักษาราชการแทน  
 เกษตรอำเภอวังชิ้น แจ้งวาระดังนี้

(1) อำเภอวังชิ้นได้เตรียมการในการจัดอบรมโครงการส่งเสริมการปลูกไผ่เศรษฐกิจเพื่อยกระดับรายได้จากอุตสาหกรรมแปรรูปและการสร้างป่าอย่างยั่งยืน โดยประสานสถานที่ และเจ้าหน้าที่ประจำจุดการอบรม และได้แจ้งให้เกษตรกรเข้าร่วมการอบรมตามกำหนดการแล้ว

(2) อำเภอวังชิ้นจะลงพื้นที่เพื่อทำความเข้าใจกับกลุ่ม ศดปช. อำเภอวังชิ้นอีกครั้ง เรื่องการเข้าร่วมโครงการ One stop service และจะรายงานผลให้กลุ่มอารักขาพืชทราบภายในวันที่ 5 พฤศจิกายน 2564

(3) สภาเกษตรกรจังหวัดแพร่ ไปรษณีย์ไทย และสำนักงานพาณิชย์จังหวัดแพร่ ดำเนินโครงการเพิ่มช่องทางจำหน่ายส้มเขียวหวานผ่านไปรษณีย์ไทย โดยให้สำนักงานเกษตรอำเภอวังชิ้น ช่วยตรวจสอบด้านคุณภาพ แลมาตรฐานของผลผลิตส้มเขียวหวาน โดยกำหนดให้ส้มเขียวหวานที่จะจำหน่ายผ่านไปรษณีย์ไทย   
เป็นส้มเขียวหวานของเกษตรกรโครงการระบบส่งเสริมเกษตรแบบแปลงใหญ่ และได้รับการรับรองมาตรฐาน GAP และเป็นส้มเขียวหวาน เบอร์ 0 และเบอร์ 1 เท่านั้น โดยไปรษณีย์ไทยคาดว่าจะสามารถจำหน่ายผลผลิตได้จำนวน 50 ตัน ซึ่งจะเริ่มส่งผลผลิตออกจำหน่ายครั้งแรกในวันที่15 พฤศจิกายน 2564 จำนวน 15 ตัน และจะเชิญผู้ว่าราชการจังหวัดแพร่ ร่วมงานปล่อยรถสินค้า

**มติที่ประชุม** รับทราบ

**4.13 อำเภอหนองม่วงไข่** นายธเนศพล วงศ์เจริญ เกษตรอำเภอวังชิ้น รักษาราชการแทนเกษตรอำเภอหนองม่วงไข่   
 แจ้งวาระดังนี้

(1) สถานการณ์การผลิตพริก ปัจจุบันเริ่มมีผลผลิตพริกหนุ่มเขียว ออกสู่ตลาด โดยในปีนี้พื้นที่การผลิตลดลงจากปีที่แล้ว ณ วันที่ 29 ตุลาคม 2564 มีราคารับซื้อผลผลิต 25 บาท/กิโลกรัม มีจุดรับซื้อผลผลิตในพื้นที่ 5 จุด

(2) โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด อำเภอหนองม่วงไข่   
กลุ่มแปลงใหญ่พริก อยู่ระหว่างการจัดทำเอกสารประกอบด้านบัญชี

(3) โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ระยะที่ 2 มีกลุ่มแปลงใหญ่ที่สนใจเข้าร่วมโครงการ คือ กลุ่มแปลงใหญ่ข้าว และกลุ่มแปลงใหญ่โคเนื้อ

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

**5.1 แผนการปฏิบัติงานตามระบบส่งเสริมการเกษตรเดือนกันยายน 2564**

**มติที่ประชุม** เพิ่มเติมกำหนดการจัดงานวันกาแฟและหม้อห้อมแพร่ ในวันที่ 27 - 28 พฤศจิกายน 2564 และปรับแผนการนิเทศงาน โดยให้จัดการนิเทศงานผ่านระบบ zoom เมื่อกำหนดวันนิเทศงานใหม่และจะแจ้งให้อำเภอทราบต่อไป

**ระเบียบวาระที่ 6 วาระงานสหกรณ์ออมทรัพย์กรมส่งเสริมการเกษตร จำกัด**

- ไม่มีวาระแจ้ง -

**ระเบียบวาระที่ 7 เรื่องอื่นๆ**

7.1 คณะกรรมการเพื่อแก้ไขปัญหาการเกษตรอันเนื่องมาจากผลิตผลการเกษตรระดับจังหวัด จังหวัดแพร่ มีมติเห็นชอบโครงการเชื่อมโยงกระจายลำไยออกนอกแหล่งผลิต ปี 2565 และโครงการเชื่อมโยงกระจายส้มเขียวหวานออกนอกแหล่งผลิต ปี 2565 ซึ่งดำเนินงานโดยสำนักงานพาณิชย์จังหวัดแพร่ รายละเอียดโครงการ ดังนี้

**โครงการเชื่อมโยงกระจายลำไยออกนอกแหล่งผลิต ปี 2565** เพื่อกระจายลำไยออกนอกแหล่งผลิต เป้าหมาย 200 ตัน งบประมาณจำนวน 618,000 บาท ดังนี้

1) เงินสนับสนุนค่าใช้จ่ายในการบริหารจัดการดำเนินงานโครงการฯ (การรวบรวมผลผลิต การทำความสะอาด การคัดแยกคุณภาพ การบรรจุ การขนส่ง การจัดหาและจ่ายค่าจ้างแรงงาน และอื่นๆ) กิโลกรัมละ 3 บาท จำนวน 600,000 บาท

2) เงินค่าดำเนินการของหน่วยงานราชการ เบิกจ่ายตามจริง แต่ไม่เกินร้อยละ 3 ของวงเงินดำเนินการ จำนวน 18,000 บาท

**โครงการเชื่อมโยงกระจายส้มเขียวหวานออกนอกแหล่งผลิต ปี 2565** เพื่อดำเนินการกระจายส้มเขียวหวานออกนอกแหล่งผลิต เป้าหมาย 1,000 ตัน งบประมาณจำนวน 3,020,000 บาท ดังนี้

1) เงินสนับสนุนค่าใช้จ่ายในการบริหารจัดการดำเนินงานโครงการฯ (การรวบรวมผลผลิต การทำความสะอาด การคัดแยกคุณภาพ การบรรจุ การขนส่ง การจัดหาและจ่ายค่าจ้างแรงงาน และอื่นๆ) กิโลกรัมละ 3 บาท จำนวน 3,000,000 บาท

2) เงินค่าดำเนินการของหน่วยงานราชการ เบิกจ่ายตามจริง แต่ไม่เกินร้อยละ 3 ของวงเงินดำเนินการ จำนวน 20,000 บาท

**มติที่ประชุม** รับทราบ

7.2 กลุ่มเกษตรกรผู้ปลูกลำไย จังหวัดแพร่ ได้ยื่นหนังสือต่อผู้ว่าราชการจังหวัดแพร่ ขอให้รัฐบาลเยียวยา  
 เกษตรกรผู้ปลูกลำไย และเสนอให้มีโครงการประกันรายได้ลำไย

**มติที่ประชุม** รับทราบ

**เลิกประชุมเวลา 12.10 น.**

ลงชื่อ พนัชกร จันทร์ทวี ผู้ตรวจบันทึกการประชุม

(นางพนัชกร จันทร์ทวี)

ตำแหน่ง หัวหน้ากลุ่มยุทธศาสตร์และสารสนเทศ

ลงชื่อ แพงมณี ขัดนันตา ผู้จดบันทึกการประชุม

(นางสาวแพงมณี ขัดนันตา)

ตำแหน่ง นักวิชาการส่งเสริมการเกษตรปฏิบัติการ

**แผนการปฏิบัติงานตามระบบส่งเสริมการเกษตร T&V System ประจำเดือน พฤศจิกายน 2564**

**สำนักงานเกษตรจังหวัดแพร่**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **วัน**  **เดือน/ปี** | **กิจกรรม/โครงการ** | **วัตถุประสงค์** | **กลุ่ม/ฝ่ายที่รับผิดชอบ** | | | | | **สถานที่** | **หมายเหตุ** |
| **กพก.** | **กสผ.** | **กยศ.** | **กอพ.** | **ฝบร.** |
| 1 พฤศจิกายน 64 |  |  |  |  |  |  |  |  | จันทร์ |
| 2 พฤศจิกายน 64 | อบรมไผ่เศรษฐกิจเพื่อสร้างป่าฯ รุ่นที่ 1 - 2 | งบ Covid 19 | / | / |  |  |  | อ.สูงเม่น อ.ร้องกวาง | อังคาร |
| 3 พฤศจิกายน 64 | อบรมไผ่เศรษฐกิจเพื่อสร้างป่าฯ รุ่นที่ 3 – 4 | งบ Covid 19 |  | / |  | / |  | อ.ร้องกวาง อ.สอง | พุธ |
| 4 พฤศจิกายน 64 | อบรมไผ่เศรษฐกิจเพื่อสร้างป่าฯ รุ่นที่ 5 – 6 | งบ Covid 19 |  | / | / |  |  | อ.เด่นชัย อ.ลอง | พฤหัส |
| 5 พฤศจิกายน 64 | อบรมไผ่เศรษฐกิจเพื่อสร้างป่าฯ รุ่นที่ 7 – 8 | งบ Covid 19 |  | / |  | / |  | อ.ลอง อ.วังชิ้น | ศุกร์ |
| 6 พฤศจิกายน 64 | อบรมไผ่เศรษฐกิจเพื่อสร้างป่าฯ รุ่นที่ 9 - 10 | งบ Covid 19 |  | / | / |  |  | อ.วังชิ้น | เสาร์ |
| 8 พฤศจิกายน 64 |  |  |  |  |  |  |  |  | จันทร์ |
| 9 พฤศจิกายน 64 |  |  |  |  |  |  |  |  | อังคาร |
| 10 พฤศจิกายน 64 |  |  |  |  |  |  |  |  | พุธ |
| 11 พฤศจิกายน 64 |  |  |  |  |  |  |  |  | พฤหัส |
| 12 พฤศจิกายน 64 |  |  |  |  |  |  |  |  | ศุกร์ |
| 15 พฤศจิกายน 64 |  |  |  |  |  |  |  |  | จันทร์ |
| 16 พฤศจิกายน 64 |  |  |  |  |  |  |  |  | อังคาร |
| 17 พฤศจิกายน 64 | เวทีวิเคราะห์การยอมรับเทคโนโลยีของเกษตรกรต่อเทคโนโลยีการผลิตชีวภัณฑ์อย่างง่าย | งานกรมส่งเสริมการเกษตร |  |  |  | / |  | ............................ | พุธ |
| 18 พฤศจิกายน 64 |  |  |  |  |  |  |  |  | พฤหัส |
| 19 พฤศจิกายน 64 | ประชุมเจ้าหน้าที่สำนักงานเกษตรจังหวัดแพร่ (PM) พย.64 | งาน T&V |  |  | / |  |  | สนง.กจ.แพร่ | ศุกร์ |
| 22 พฤศจิกายน 64 |  |  |  |  |  |  |  |  | จันทร์ |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **วัน**  **เดือน/ปี** | **กิจกรรม/โครงการ** | **วัตถุประสงค์** | **กลุ่ม/ฝ่ายที่รับผิดชอบ** | | | | | **สถานที่** | **หมายเหตุ** |
| **กพก.** | **กสผ.** | **กยศ.** | **กอพ.** | **ฝบร.** |
| 23 พฤศจิกายน 64 | เวทีแลกเปลี่ยนเรียนรู้ระดับอำเภอ ครั้งที่ 1 (ออนไลน์) | งาน T&V |  |  | / |  |  | สนง.กจ.แพร่ | อังคาร |
| 24 พฤศจิกายน 64 |  |  |  |  |  |  |  |  | พุธ |
| 25 พฤศจิกายน 64 |  |  |  |  |  |  |  |  | พฤหัส |
| 26 พฤศจิกายน 64 |  |  |  |  |  |  |  |  | ศุกร์ |
| 27 พฤศจิกายน 64 | งานวันกาแฟและหม้อห้อมแพร่ | งบพัฒนาจังหวัด |  | / |  |  |  | บ้านวงศ์บุรี | เสาร์ |
| 28 พฤศจิกายน 64 | งานวันกาแฟและหม้อห้อมแพร่ | งบพัฒนาจังหวัด |  | / |  |  |  | บ้านวงศ์บุรี | อาทิตย์ |
| 29 พฤศจิกายน 64 | ประชุมหัวหน้าส่วน กรรมการจังหวัดแพร่ | งานจังหวัดแพร่ |  |  |  |  | / | ศาลากลาง จ.แพร่ | จันทร์ |
| 30 พฤศจิกายน 64 | ประชุมเกษตรอำเภอประจำเดือน (MM) พ.ย. 64 | T&V System |  |  | / |  |  | สนง.กจ.แพร่ | อังคาร |

**หมายเหตุ**

1. วันหยุดราชการประจำเดือนพฤศจิกายน 2564 **ไม่มีวันหยุดราชการ**

2. แผนการปฏิบัติงานอาจมีการเปลี่ยนแปลง/ยกเลิก ได้ตามสถานการณ์และมาตรการป้องกันโรคระบาดไข้หวัดสายพันธ์ใหม่ (COVID-19) เชิงพื้นที่

ลงชื่อ ประภาส สานอูป ผู้อนุมัติ

(นายประภาส สานอูป) ตำแหน่ง เกษตรจังหวัดแพร่

วันที่ 29 เดือน ตุลาคม พ.ศ.2564

ลงชื่อ พนัชกร จันทร์ทวี ผู้เสนอแผนฯ

(นางพนัชกร จันทร์ทวี)

ตำแหน่ง หัวหน้ากลุ่มยุทธศาสตร์และสารสนเทศ

วันที่ 29 เดือน ตุลาคม พ.ศ.2564